CELEX: 32014D0024
Language: da
Date: 2014-01-20 00:00:00
Title: Rådets gennemførelsesafgørelse 2014/24/FUSP af 20. januar 2014 om gennemførelse af afgørelse 2012/642/FUSP om restriktive foranstaltninger over for Hviderusland

21.1.2014   
            
            
               DA
            
            
               Den Europæiske Unions Tidende
            
            
               L 16/32
            
         
      RÅDETS GENNEMFØRELSESAFGØRELSE 2014/24/FUSP
   af 20. januar 2014
   om gennemførelse af afgørelse 2012/642/FUSP om restriktive foranstaltninger over for Hviderusland
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2,
   under henvisning til Rådets afgørelse 2012/642/FUSP (1), særlig artikel 6, stk. 1 og 3, og
   ud fra følgende betragtninger:
   
               (1)
            
            
               Rådet vedtog den 15. oktober 2012 afgørelse 2012/642/FUSP om restriktive foranstaltninger over for Hviderusland.
            
         
               (2)
            
            
               Rådet finder, at begrundelserne for at opføre en person på listen, jf. bilaget til afgørelse 2012/642/FUSP, bør ændres.
            
         
               (3)
            
            
               Bilaget til afgørelse 2012/642/FUSP bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Bilaget til afgørelse 2012/642/FUSP ændres som angivet i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 20. januar 2014.
      
         
            På Rådets vegne
         
         C. ASHTON
         
         
            Formand
         
      
   
   
      (1)  Rådets afgørelse 2012/642/FUSP af 15. oktober 2012 om restriktive foranstaltninger over for Hviderusland (EUT L 285 af 17.10.2012, s. 1).
   
      BILAG
      I bilaget til afgørelse 2012/642/FUSP erstattes række nr. 210 af følgende:
      
                   
               
               
                  Navn Engelsk translitteration af hviderussisk skrivemåde Engelsk translitteration af russisk skrivemåde
               
               
                  Navn (hviderussisk skrivemåde)
               
               
                  Navn (russisk skrivemåde)
               
               
                  Identificerende oplysninger
               
               
                  Begrundelse for opførelsen på listen
               
            
                  210
               
               
                  Ternavsky, Anatoly Andreevich
                  (Ternavski, Anatoli Andrievich
                  Ternavskiy,
                  Anatoly
                  Andreyevich)
               
               
                  ТЕРНАВСКИЙ, Анатолий Андрэевiч
               
               
                  ТЕРНАВСКИЙ, Анатолий Андрэевiч
               
               
                  Fødselsdato: 1950
                  Fødested: onetsk, Ukraine.
               
               
                  Person tæt på medlemmer af præsident Lukasjenkos familie. Hans selskab Univest-M er partner i President's Sports Club og havde indtil maj 2011 præsidentens svigerdatter ansat.
                  Yder støtte til styret, navnlig økonomisk gennem betalinger fra Univest-M til det hviderussiske indenrigsministerium, det hviderussiske (statslige) tv- og radioselskab og fagforeningen i Repræsentanternes Hus under Nationalforsamlingen.
                  Drager fordel af styret gennem omfattende erhvervsaktiviteter i Hviderusland. Univest-M ejer et datterselskab, FLLCC, der er en ledende aktør i olie- og kulbrintesektoren.
                  Univest-M er også et af de største selskaber inden for udvikling og fast ejendom i Hviderusland. Erhvervsaktiviteter i denne målestok ville ikke være mulig uden Lukasjenkostyrets godkendelse.
                  Sponsorerer flere sportsklubber gennem Univest-M og bidrager derved til gode forbindelser med præsident Lukasjenko.